આ ફિલ્મની સ્ક્રિપ્ટ પર કામ કરી રહેલા ડિરેક્ટર કબીર ખાને જણાવ્યું હતું કે, તેઓ આ પ્રોજેક્ટ માટે એક પત્રકારની જેમ કામ કરી રહ્યા છે. આ વિજયના સંબંધમાં જેમની પાસે કોઈ સ્ટોરી કે કોઈ કિસ્સો કહેવા માટે હોય એવા લોકોને આખી તેઓ દુનિયામાં શોધી રહ્યા છે. તેઓ કહે છે કે, ‘લોકોએ મને ઘણી ઇન્ટરેસ્ટિંગ અજાણી વાતો અને ઘટનાઓ કહી છે. હું લોર્ડ્ઝના ક્રિકેટ ગ્રાઉન્ડમાં પણ ગયો હતો અને અનેક જૂની મેન્યુસ્ક્રિપ્ટ્સ મેં જોઈ હતી. મેં એ વર્લ્ડ કપનાં ઓરિજિનલ હસ્તલિખિત સ્કોર કાર્ડ્ઝ જોયાં છે. મેં એક ભાંગડા ગ્રૂપને પણ શોધી નાંખ્યું છે કે જેઓ ઇન્ડિયાની તમામ મેચીઝ એટેન્ડ કરતા હતા. એ ગ્રૂપમાં બધાની ઉંમર હવે 60 વર્ષની આસપાસ છે. તેમની પાસે કહેવા માટે અનેક સ્ટોરીઝ છે. સેમી ફાઇનલ્સમાં ઇન્ડિયાએ જ્યારે ઇંગ્લેન્ડને પછાડ્યું હતું ત્યારે ઇંગ્લિશ ફેન્સ અને તેમની વચ્ચે થયેલા સંઘર્ષ વિશે પણ તેમણે મને કહ્યું હતું.